7. Projektforslag fra GUES for fjernvarmeforsyning af [adresse], [adresse] og Teglparken 
i Ulstrup (Åben)
Tidl. politisk behandling
Forventet sagsgang
TM-U
Lovgrundlag
Varmeforsyningsloven, Projektbekendtgørelsen,   
Bekendtgørelse om tilskud til projekter vedr. udrulning 
af fjernvarmedistributionsnet
SAGENS INDHOLD
Teknik- og Miljøudvalget skal i denne sag tage stilling til et projektforslag fra [adresse] 
(GUES) om fjernvarmeforsyning af eksisterende boligområder på [adresse], [adresse] og Teglparken i 
Ulstrup. 
I projektområdet indgår også Favrskov Produktionsskole, der er omfattet af lokalplan nr. 21-2 "For et 
område udlagt til erhvervs- og fritidsformål", som dog kun vil blive forsynet med fjernvarme, hvis hele 
lokalplanområde nr. 21-2 tilsluttes på én gang. Det samlede projektområde kan ses på side 6 i 
projektforslaget (bilag 1).
Hvis projektforslaget godkendes, vil det være frivilligt for den eksisterende bebyggelse i hele projektområdet 
at tilslutte sig fjernvarme, men med et tilbud om rabat ved hurtig tilslutning forventer GUES at kunne opnå 
den nødvendige starttilslutning på 40 % i det første år. Det samlede projektområde kan ses på side 6 i 
projektforslaget (bilag 1). 
GUES har kapacitet til at forsyne hele projektområdet, der i dag er godkendt som gasselskabet Evidas 
forsyningsområde. Med godkendelse af det aktuelle projektforslag ændres områdeafgrænsningen, så 
GUES vil få forsyningspligt i området, der har et samlet potentielt varmebehov på 524 MWh.
VURDERING
På baggrund af oplysningerne i projektforslaget vurderer Teknik og Miljø, at projektet som helhed er 
samfundsøkonomisk fordelagtigt.
 
Projektet indebærer en samlet anlægsinvestering på ca. 1,8 mio. kr. for GUES. De selskabsøkonomiske 
beregninger viser, at fjernvarmeudvidelsen vil bidrage med et positivt resultat for varmeværket på ca. 
50.000 kr. årligt ved fuld tilslutning og dermed konvertering af alle de eksisterende boliger fra naturgas til 
fjernvarme. 
 
I december 2020 vedtog Folketinget en ny bekendtgørelse om tilskud til projekter vedrørende udrulning af 
fjernvarmedistributionsnet. Denne mulighed ønsker GUES at gøre brug af og har derfor foretaget en såkaldt 
break-even beregning i forhold til den nødvendige minimumstilslutning. Som det fremgår af side 24 i 
projektforslaget, vil GUES således kunne søge Energistyrelsen om 237.000 kr. i støtte, hvis projektforslaget 
godkendes af Favrskov Kommune. 
Et projekt opnår ikke nødvendigvis tilsagn om tilskud, bl.a. fordi tilskudsmidlerne er begrænsede. Hvis 
projektet ikke opnår tilskud, bortfalder den kommunale godkendelse. De nærmere regler fremgår af 
Sagsnr. EMN-2021-01121
DokID: 2434373
Sagsbehandler lvso
Teknik- og Miljøudvalget
12-08-2021 08:00
Energistyrelsens vejledning på området (bilag 2). GUES er selv ansvarlig for at indhente eventuelle øvrige 
nødvendige tilladelser til brug for realiseringen af projektet.
Brugerøkonomiske beregninger viser, at en gennemsnitlig husstand vil kunne spare mellem 1.000 og 1.900 
kr. om året ved installation af fjernvarme, inkl. låneydelser, set i forhold til både individuel naturgasforsyning 
(referencen) og installation af en luft-vand varmepumpe (alternativet). De konkrete besparelser afhænger 
bl.a. af størrelsen på det enkelte hus og fremgår af tabel 10 på side 25 i projektforslaget.
Projektforslagets følsomhedsberegninger viser, at individuelle varmepumper vil være en billigere løsning 
end fjernvarme, hvis det lykkes boligejerne at opnå tilskud fra Bygningspuljen. Puljemidlerne er imidlertid 
begrænsede og tildeles efter først-til-mølle-princippet. Med den meget store søgning der har været til 
puljen, er det derfor ikke sandsynligt, at alle forbrugerne i projektområdet vil kunne opnå tilskud til en 
varmepumpe, hvis de søger Energistyrelsen om det. 
 
Samfundsøkonomiske beregninger viser, at besparelsen ved valg af fjernvarme i forhold til fortsat 
naturgasforsyning vil være ca. 384.000 kr., svarende til ca. 8 % set over 20 år. Sammenlignet med 
individuelle varmepumper vil besparelsen over samme periode være ca. 1,63 mio. kr., svarende til ca. 26 
%. Følsomhedsberegninger viser også, at der stadig er en samfundsøkonomisk besparelse ved projektet i 
forhold til både referencen og alternativet ved f.eks. en øget investering eller en lavere starttilslutning end 
den forventede.
Energi- og miljømæssige beregninger viser, at der ved gennemførelse af projektet vil være en samlet 
udledning over 20 år på 1.756 tons CO2-ækvivalenter mod 1.411 tons ved fortsat naturgasforsyning og 78 
tons ved individuelle varmepumper. Størstedelen af CO2-udledningen fra varmeværket er dog 
kvoteomfattet, hvilket vil sige, at varmeværket ikke kan udlede mere CO₂, end de har kvoter til. Mængden 
af kvoter reduceres løbende, hvormed værket hele tiden skal effektivisere og sænke deres CO₂-udledning, 
f.eks. ved brug flere store varmepumper, overskudsvarme, solvarme eller andre miljøvenlige løsninger.
ØKONOMI
Til projektet forventer GUES at søge Favrskov Kommune om kommunegaranti for optagelse af lån i 
Kommunekredit på ca. 324.000 kr., hvoraf der skal betales en løbende garantiprovision til kommunen hvert 
år af restgælden på lånet. Der vil blive fremsendt særskilt ansøgning om kommunegaranti til behandling i 
Byrådet.
INDDRAGELSE
Projektforslaget har været sendt i høring ved Evida og ved Viborg Kommune. Evida har i sit høringssvar 
(bilag 3) oplyst, at de ikke vil gøre indsigelse imod en godkendelse af projektforslaget, men har anfægtet 
den dimensionering af gaskedler, der er anvendt i beregningsforudsætningerne. Ansøger har efterfølgende 
redegjort for den valgte dimensionering (bilag 4) og Teknik og Miljø vurderer samlet set, at projektforslagets 
beregninger og konklusioner er retvisende. Viborg Kommune har meddelt, at de ikke har bemærkninger til 
projektet. 
INDSTILLING
Direktøren for Teknik og Miljø indstiller til Teknik- og Miljøudvalget:
 
1.  At ”Projektforslag for fjernvarmeforsyning af boligområdet [adresse], [adresse] og Teglparken i 
Ulstrup” godkendes på vilkår om, at hvis der efterfølgende ikke opnås tilsagn om tilskud i henhold til 
BEK nr. 2306 af 18. december 2020 om tilskud til projekter vedrørende udrulning af 
fjernvarmedistributionsnet, gælder
 

at godkendelsen bortfalder

at der ikke er indtrådt forsyningspligt for GUES i projektområdet.
BESLUTNING
Teknik- og Miljøudvalget, 12. august 2021
Fraværende: Mik Winther
Godkendt.
Bilag
1.
Projektforslag for fjernvarmeforsyning af [adresse] og Teglparken i Ulstrup (2434968)
2.
Vejledning fra ENS om kommunale godkendelser ifm. fjernvarmepuljen (2441390)
3.
Høringssvar fra Evida (2446977)
4.
Ansøgers bemærkninger til høringssvar fra Evida (2446973)
